BG
C 205/12
Официален вестник на Европейския съюз
12.6.2023 г.
Решение на Съда (девети състав) от 27 април 2023 г. (преюдициално запитване от Înalta Curte de Casaţie şi Justiţie — Румъния) — Banca A/Agenţia Naţională de Administrare Fiscală (ANAF), Preşedintele ANAF (Дело C-827/21 (1), Banca A (Прилагане на Директивата за сливанията спрямо вътрешно положение) (Преюдициално запитване — Директива 2009/133/ЕО — Член 7 — Сливане чрез придобиване — Изцяло вътрешна сделка — Предимство на правото на Съюза извън неговото приложното поле — Липса — Тълкуване на правото на Съюза извън неговото приложно поле — Компетентност на Съда да се произнесе по реда на преюдициалното производство — Условие — Право на Съюза, което по силата на националното право се прилага пряко и безусловно) (2023/C 205/13) Език на производството: румънски Запитваща юрисдикция Înalta Curte de Casaţie şi Justiţie
Страни в главното производство Молител: Banca A Ответник: Agenţia Naţională de Administrare Fiscală (ANAF), Preşedintele ANAF
Диспозитив 1) Правото на Съюза не задължава национална юрисдикция да тълкува в съответствие с Директива 2009/133/ЕО на Съвета от 19 октомври 2009 година относно общата система за данъчно облагане, приложима спрямо сливанията, разделянията, отделянията, прехвърлянията на активи и замените на акции по отношение на дружества от различни държави членки, както и при прехвърлянето на седалище на SE или SCE в друга държава членка, разпоредба от националното право, която се прилага спрямо изцяло вътрешна сделка за сливане на две предприятия, чиито седалища са в една и съща държава членка, след като тази сделка не попада в приложното поле на посочената директива.
2) Съдът не е компетентен да отговори на преюдициалните въпроси относно тълкуването на Директива 2009/133, след като, от една страна, фактите по спора в главното производство не попадат в нейното приложно поле, и от друга страна, тя не е пряко и безусловно приложима спрямо тези факти по силата на националното право.
(1)
ОВ C 165, 19.4.2022 г.
Решение на Съда (седми състав) от 20 април 2023 г. (преюдициално запитване от Bundesverwaltungsgericht — Австрия) — BF/Versicherungsanstalt öffentlich Bediensteter, Eisenbahnen und Bergbau (BVAEB) (Дело C-52/22 (1), BVAEB (Осъвременяване на пенсиите за осигурителен стаж и възраст) (Преюдициално запитване — Социална политика — Равно третиране в областта на заетостта и професиите — Директива 2000/78/ЕО — Забрана на дискриминация, основана на възраст — Член 2, параграф 1 и параграф 2, буква a) — Член 6, параграф 1 — Пенсия за осигурителен стаж и възраст — Национална правна уредба, която предвижда постепенно съгласуване на пенсионната схема на държавните служители с общата пенсионна схема — Първо осъвременяване на размера на пенсията от по-ранна дата за една категория държавни служители спрямо друга — Обосновки) (2023/C 205/14) Език на производството: немски Запитваща юрисдикция Bundesverwaltungsgericht